Liu Xiang (atletičar)
<s>Liu Xiang (pojednostavljeno kineski: 刘翔; tradicionalno kineski: 劉翔; pinyin: Liú Xiáng, Putuo, 13. srpnja 1983.) je kineski atletičar koji se natječe u utrkama na 110 m s preprekama, osvajač zlatne medalje na Olimpijskim igrama u Ateni 2004. godine.</s>

<s>Jedan je od komercijalno najuspješnijih kineskih sportaša, gdje je postao kulturna ikona.</s><s>Bio je prvi osvajač zlatne olimpijske medalje u atletici u muškoj konkurenciji za Kinu, te prvi kineski sportaš koji je bio svjetski i olimpijski pobjednik, te svjetski rekorder.</s>

<s>Biografija</s>

<s>Prvi sportski uspjesi bili su mu pobjeda na Istočnoazijskim igrama 2001., te Univerzijadi u Beijingu iste godine.</s><s>Nakon toga pobjeđuje na Azijskim igrama 2002., te osvaja bronce na svjetskom i dvoranskom prvenstvu 2003.</s><s>Iduće godine na Olimpijskim igrama u Ateni postiže najveći uspjeh u karijeri, gdje osvaja zlatnu medalju te izjednačuje svjetski rekord Colina Jacksona od 12.91 sekundi.</s><s>Iduće godine na svjetskom prvenstvu u Helsinikiju osvaja srebro, te mu je uručena nagrada Laureus za najveću sportsku nadu zbog uspjeha na Olimpijadi.</s><s>Godine 2006. u Lausanneu sa 12.88 sekundi postavlja novi svjetsko rekord, te u Osaki 2007. po prvi put postaje i svjetski prvak.</s>

<s>Na Olimpijskim igrama u Beijingu 2008., iako je bio veliki favorit, zbog ozljede ahilove tetive bio je prisiljen odustati već u prvom kvalifikacijskom krugu, ostavljajući mnogobrojne domaće navijače u šoku.</s><s>Zbog ozljede morao je propustiti i svjetsko prventsvo 2009., te se vratio nakon 13-mjesečnog izbivanja na miting u Šangaju, te je pobijedio na Azijskom prventsvu, Istočnoazijskim igrama, te na Kineskom nacionalno prvenstvu.</s><s>Iduće godine s lakoćom osvaja treće zlato na Azijskim igrama, postavivši novi rekord natjecanja.</s><s>Godine 2011., na finalnoj utrci na svjetskom prvenstvu u Daeuguu završava na trećem mjestu, no pobjednik Dayron Robles je naknadno diskvalificiran zbog ulaženja u Liuvu stazu, te naposljetku osvaja srebrnu medalju.</s>

<s>Vanjske veze 
 Službena stranica 
 Profil na IAAF-u</s>

<s>Kineski sportisti
Sprinteri
Olimpijski pobjednici u atletici
Svjetski prvaci u atletici</s>

